techiaith/cofnodycynulliad_en-cy huggingface dataset:
English: Thank you. I regret you didn't answer my question, and I quoted various bodies that pointed out that these problems long pre-dated COVID, and they're calling, therefore, for a change of tack. As I stated here last November, the recent Building Communities Trust report, 'Building Stronger Welsh Communities: Opportunities and barriers to community action in Wales', is about harnessing the strengths and skills of local people so that they can build the social infrastructure and shape the services they want and need in their area. After facilitating a national conversation at 20 events held across the length and breadth of Wales, they found that, and these are quotes: 'Disconnect between Government, public bodies and communities is a barrier to community action, despite examples of cross-sector collaboration', that, 'people in Wales feel increasingly less able to influence decisions affecting their local areathat "worthy words are not being backed up by action"that public bodies are "doing to, not with" people and communities', and that, 'entrenched public sector ways of working characterised by poor communication, lack of trust, risk aversion, silo working, professional bias and staff demotivation' are significant barriers to greater community action. How will you therefore be engaging with them and other bodies, such as those I mentioned, to design, deliver and monitor a better way of working across Wales?
Welsh: Diolch. Mae arnaf ofn nad ateboch chi fy nghwestiwn, a dyfynnais amryw o gyrff a nododd fod y problemau hyn yn bodoli ymhell cyn COVID, ac maent yn galw, felly, am newid trywydd. Fel y dywedais yma fis Tachwedd diwethaf, mae adroddiad diweddar yr Ymddiriedolaeth Adeiladu Cymunedau, 'Building Stronger Welsh Communities: Opportunities and barriers to community action in Wales', yn ymwneud â chyfuno cryfderau a sgiliau pobl leol fel y gallant adeiladu'r seilwaith cymdeithasol a llunio'r gwasanaethau y maent eu heisiau ac y maent eu hangen yn eu hardal. Ar ôl hwyluso sgwrs genedlaethol mewn 20 o ddigwyddiadau a gynhaliwyd ar hyd a lled Cymru, gwelsant fod: 'Datgysylltiad rhwng y Llywodraeth, cyrff cyhoeddus a chymunedau yn rhwystr i weithredu cymunedol, er gwaethaf enghreifftiau o gydweithredu traws-sector', fod, 'pobl yng Nghymru yn teimlo'n llai a llai abl i ddylanwadu ar benderfyniadau sy'n effeithio ar eu hardal leol nad yw "geiriau teilwng yn cael eu hategu gan gamau gweithredu" fod cyrff cyhoeddus yn "gwneud pethau i, yn hytrach na gwneud pethau gyda" phobl a chymunedau', a bod, 'ffyrdd sefydledig o weithio yn y sector cyhoeddus a nodweddir gan gyfathrebu gwael, diffyg ymddiriedaeth, osgoi mentro, gweithio mewn seilos, rhagfarn broffesiynol a diffyg cymhelliad i staff' yn rhwystrau sylweddol i fwy o weithredu cymunedol. Sut felly y byddwch yn ymgysylltu â hwy a chyrff eraill, fel y rhai y soniais amdanynt, i gynllunio, darparu a monitro ffordd well o weithio ledled Cymru?
English: Well, I clearly have responded to the very important report that came out this week from the Bevan Foundation. In fact, I made it my business to meet with Victoria Winckler of the Bevan Foundation early on when I had this portfolio for social justice. Social justice has to be about empowering communities, and, indeed, that's what brought me into politics. And it is about engaging with our communities to ensure that we are getting it right in terms of the interventions that we are making. And, of course, as I said, the key levers for tackling poverty, working with our communities, are about making sure that they can get the advice they need to resolve problems with welfare, benefits, housing and debt, but also support for a more generous social wage through our childcare offer, our council tax reduction scheme, our Warm Homes programme and free prescriptions. This is about actually enabling Welsh citizens to maximise their income, and our child poverty income maximisation action plan demonstrates how we have done that. But it is crucial that we take and work with our communities as we address these key issues.
Welsh: Wel, rwy'n amlwg wedi ymateb i'r adroddiad pwysig iawn a gyhoeddwyd yr wythnos hon gan Sefydliad Bevan. Mewn gwirionedd, gwneuthum sicrhau fy mod yn cyfarfod â Victoria Winckler o Sefydliad Bevan yn fuan ar ôl cael y portffolio cyfiawnder cymdeithasol. Mae'n rhaid i gyfiawnder cymdeithasol ymwneud â grymuso cymunedau, ac yn wir, dyna a ddaeth â mi i fyd gwleidyddiaeth. Ac mae'n ymwneud ag ymgysylltu â'n cymunedau i sicrhau ein bod yn gwneud pethau'n iawn o ran yr ymyriadau a wnawn. Ac wrth gwrs, fel y dywedais, mae'r ysgogiadau allweddol ar gyfer trechu tlodi, gweithio gyda'n cymunedau, yn ymwneud â sicrhau y gallant gael y cyngor sydd ei angen arnynt i ddatrys problemau gyda lles, budd-daliadau, tai a dyledion, a chymorth hefyd i gael cyflog cymdeithasol mwy hael drwy ein cynnig gofal plant, ein cynllun gostyngiadau'r dreth gyngor, ein rhaglen Cartrefi Clyd a phresgripsiynau am ddim. Mae a wnelo hyn â galluogi dinasyddion Cymru i wneud y gorau o'u hincwm, ac mae ein cynllun tlodi plant i weithredu pwyslais ar incwm yn dangos sut y gwnaethom hynny. Ond mae'n hanfodol ein bod yn gweithio gyda'n cymunedau wrth inni fynd i'r afael â'r materion allweddol hyn.
English: As I've indicated, these were the bodies that made clear these are longstanding problems. Yes, we must treat the symptoms, but we must also tackle the causes. The Building Communities Trust 2021 manifesto for healthier, happier and more resilient communities in Wales begins, 'Every community in Wales has the resources and influence it needs to build community capacity, and develop and run its own social infrastructure.' One of Diverse Cymru's key asks in their 2021 manifesto is co-production, as they state, 'Legislation, policy and practice must be co-produced with individuals representing the diversity ofWales across all characteristics to ensure that it respects every individual and advances equality for all.' And yesterday's Bevan Foundation briefing on poverty, which you just referred to, in Wales this spring stated that a key theme that has emerged is that, without intervention, our recovery is likely to be unequal. What, therefore, if any, specific plans - not restating the aspirational comments that you've been sharing with us for as long as I can remember in this place, and which I almost entirely share with you - do you have to establish genuinely asset-based community development as a key principle within community development, empowering the people of the community and using existing community strengths to build sustainable communities for the future?
Welsh: Fel y nodais, y cyrff hyn a nododd yn glir fod y rhain yn broblemau hirsefydlog. Oes, mae'n rhaid inni drin y symptomau, ond mae'n rhaid inni fynd i'r afael â'r achosion hefyd. Mae maniffesto 2021 yr Ymddiriedolaeth Adeiladu Cymunedau ar gyfer cymunedau iachach, hapusach a chryfach yng Nghymru yn dechrau drwy ddweud, 'Mae gan bob cymuned yng Nghymru yr adnoddau a'r dylanwad sydd eu hangen i adeiladu capasiti cymunedol ac i ddatblygu a rhedeg ei seilwaith cymdeithasol ei hun.' Un o ofynion allweddol Diverse Cymru yn eu maniffesto ar gyfer 2021 yw cydgynhyrchu, wrth iddynt ddatgan, 'Rhaid i ddeddfwriaeth, polisi ac ymarfer gael eu cydgynhyrchu gydag unigolion sy'n cynrychioli amrywiaeth Cymru ar draws yr holl nodweddion er mwyn sicrhau parch i bob unigolyn a hybu cydraddoldeb i bawb.' A nododd briff Sefydliad Bevan ddoe rydych newydd gyfeirio ato ar dlodi yng Nghymru y gwanwyn hwn mai un thema allweddol sydd wedi dod i'r amlwg yw bod ein hadferiad, heb ymyrraeth, yn debygol o fod yn anghyfartal. Pa gynlluniau penodol sydd gennych felly, os o gwbl - yn hytrach nag ailddatgan y sylwadau uchelgeisiol rydych wedi bod yn eu rhannu gyda ni cyhyd ag y gallaf gofio yn y lle hwn, syniadau rwy'n eu rhannu bron yn llwyr - i sefydlu datblygu cymunedol sy'n wirioneddol seiliedig ar asedau fel egwyddor allweddol o fewn datblygu cymunedol, gan rymuso pobl y gymuned a defnyddio cryfderau sy'n bodoli'n barod yn y gymuned i adeiladu cymunedau cynaliadwy ar gyfer y dyfodol?
English: I don't think we have any disagreements, Mark Isherwood, in terms of the way forward to empower communities and, indeed, I think, probably in sharing with you during election campaigns in hustings with the Building Communities Trust and hearing some powerful examples of social enterprise community engagement, which you can see in terms of many of the initiatives that we're supporting in terms of tackling food poverty, fuel poverty, and ensuring that our communities are accessing the policies that we are putting forward to address poverty. You asked me about addressing poverty and how we can engage the third sector. I met with the Wales Council for Voluntary Action last week, and one of the key points being made was the strength of volunteering and the ways in which we need to address inequalities as a result of the pandemic. And indeed, it is very important that you do also join me in calling for the UK Government to address the inequities in terms of our welfare benefits system, which has had such an adverse impact on the lives of people in those communities.
Welsh: Ni chredaf ein bod yn anghytuno ar unrhyw beth, Mark Isherwood, o ran y ffordd ymlaen i rymuso cymunedau, ac yn wir, yn ôl pob tebyg, fe gymerodd y ddau ohonom ran yn ystod yr ymgyrch etholiadol mewn hustyngau gyda'r Ymddiriedolaeth Adeiladu Cymunedau a chlywed am enghreifftiau pwerus o fenter gymdeithasol wrth ymgysylltu â'r gymuned, fel y gallwch ei weld yn llawer o'r mentrau rydym yn eu cefnogi i drechu tlodi bwyd, tlodi tanwydd, a sicrhau bod ein cymunedau yn gallu gwneud defnydd o'r polisïau rydym yn eu cyflwyno i drechu tlodi. Fe ofynnoch chi i mi ynglŷn â mynd i'r afael â thlodi a sut y gallwn ymgysylltu â'r trydydd sector. Cyfarfûm â Chyngor Gweithredu Gwirfoddol Cymru yr wythnos diwethaf, ac un o'r pwyntiau allweddol a wnaed oedd cryfder gwirfoddoli a'r ffyrdd y mae angen inni fynd i'r afael ag anghydraddoldebau o ganlyniad i'r pandemig. Ac yn wir, mae'n bwysig iawn eich bod yn ymuno â mi hefyd i alw ar Lywodraeth y DU i fynd i'r afael â'r anghydraddoldebau yn ein system fudd-daliadau lles, sydd wedi cael effaith mor andwyol ar fywydau pobl yn y cymunedau hynny.
English: Thank you. The same report has found that one in three households in Wales don't have enough money to buy anything beyond the daily basics. We're talking around 110,000 households, roughly the same number of households as are in the city of Swansea. Hundreds of thousands of people across the nation are forced to borrow money, taking them further into debt, having to cut back on food, heating, clothes, and once again, those who have seen the greatest decline in their income, according to the Bevan Foundation, have seen the greatest increase in their costs of living. In expanding the provision of free school meals to the 70,000 children in poverty that aren't eligible at the moment, we could decrease child poverty and inequality significantly, by decreasing living costs for parents who find it difficult, and give a better start in life to children. It's an affordable measure. If eligibility were expanded to include every family who are in receipt of universal credit, the additional cost would be £10.5 million. Child poverty and widening inequality is clearly a social justice issue. So, Minister, when can we expect further action on expanding the provision of free school meals by this Government?
Welsh: Diolch. Mae'r un adroddiad wedi canfod nad oes gan un o bob tair aelwyd yng Nghymru ddigon o arian i brynu unrhyw beth tu hwnt i hanfodion bywyd bob dydd. Rŷn ni'n sôn am 110,000 o aelwydydd, tua'r un faint o aelwydydd sydd yn ninas Abertawe. Mae cannoedd o filoedd o bobl ledled ein cenedl yn cael eu gorfodi i fenthyg arian, yn mynd ymhellach i ddyled, yn gorfod torri nôl ar fwyd, dillad, gwres, ac unwaith eto, y rhai sydd wedi gweld y gostyngiad mwyaf yn eu hincwm, medd adroddiad Sefydliad Bevan, sydd wedi gweld y cynnydd uchaf yn eu costau byw. Trwy ehangu'r ddarpariaeth prydiau ysgol am ddim i'r 70,000 o blant mewn tlodi nad ydynt yn gymwys ar hyn o bryd, gallem leihau tlodi plant ac anghydraddoldeb yn sylweddol, trwy leihau costau byw i rieni sy'n ei chael hi'n anodd, a rhoi dechrau gwell mewn bywyd i'n plant. Mae'n fesur fforddiadwy. Pe bai cymhwysedd yn cael ei ehangu i deulu pob plentyn sy'n derbyn credyd cynhwysol, y gost ychwanegol fyddai £10.5 miliwn. Mae tlodi plant ac anghydraddoldeb cynyddol yn amlwg yn fater cyfiawnder cymdeithasol. Felly, Weinidog, pryd gallwn ni ddisgwyl gweithredu pellach ar ehangu'r ddarpariaeth prydiau ysgol am ddim gan y Llywodraeth?
English: Thank you for that question. You know that the Minister has undertaken to undertake a review in terms of free school meals, and I think it is very important again to note what the First Minister said yesterday about the uplift in the take-up of free school meals from 66,000 in January 2020 to 105,000 in January 2021. But I'd also like to draw attention to some of the other ways in which we can particularly support children and families in relation to tackling poverty, and draw attention to the holiday enrichment scheme, for example, which is going to result in many families in our schools, in our communities, who are going to benefit from the holiday enrichment scheme. But it is going to be through every aspect of Welsh Government, whether it's education, housing through the climate change ministry, in terms of jobs and employability, that we can tackle poverty. We are tackling worklessness, reducing economic inequalities, we're tackling educational inequalities with the pupil development grant, and of course we have the most generous offer of free school meals in terms of the reach out to children during the school holidays. Can I also draw attention to the great schemes that are going on now in the Valleys, in Llynfi valley, Aberdare, Merthyr and Ammanford, for example, with the Big Bocs Bwyd scheme? I think Mark Isherwood might like to visit those schemes as well.
Welsh: Diolch am eich cwestiwn. Fe wyddoch fod y Gweinidog wedi ymrwymo i gynnal adolygiad o brydau ysgol am ddim, a chredaf ei bod yn bwysig iawn nodi eto yr hyn a ddywedodd y Prif Weinidog ddoe am y cynnydd yn y nifer sy'n derbyn prydau ysgol am ddim o 66,000 ym mis Ionawr 2020 i 105,000 ym mis Ionawr 2021. Ond hoffwn dynnu sylw hefyd at rai o'r ffyrdd eraill y gallwn gefnogi plant a theuluoedd yn arbennig mewn perthynas â threchu tlodi, a thynnu sylw at gynllun gwella gwyliau'r haf, er enghraifft, sy'n mynd i arwain at lawer o deuluoedd yn ein hysgolion, yn ein cymunedau, yn elwa o gynllun gwella gwyliau'r haf. Ond bydd angen inni fynd i'r afael â threchu tlodi drwy bob agwedd ar Lywodraeth Cymru, boed yn addysg, tai drwy'r weinyddiaeth newid hinsawdd, swyddi a chyflogadwyedd. Rydym yn mynd i'r afael â diweithdra, yn lleihau anghydraddoldebau economaidd, rydym yn mynd i'r afael ag anghydraddoldebau addysgol gyda'r grant datblygu disgyblion, ac wrth gwrs, mae gennym y cynnig mwyaf hael o brydau ysgol am ddim er mwyn estyn allan at blant yn ystod gwyliau'r ysgol. A gaf fi hefyd dynnu sylw at y cynlluniau gwych sy'n mynd rhagddynt yn y Cymoedd, yng nghwm Llynfi, Aberdâr, Merthyr Tudful a Rhydaman, er enghraifft, gyda chynllun Big Bocs Bwyd? Rwy'n credu efallai yr hoffai Mark Isherwood ymweld â'r cynlluniau hynny hefyd.
English: In such a bleak economic landscape, and without the power, as you referenced earlier, to ensure a fairer, more humane welfare system than that on offer from the Tory Westminster Government, the discretionary assistance fund is a vital source of support. While the Welsh Government invested an additional amount of money into the DAF and made eligibility criteria for accessing the support more flexible in response to the COVID crisis, this additional flexibility is due to end in September. So, given this picture painted by recent research and the Government's own data, this is really concerning, given that people will continue to face financial hardship and crisis after this date, and for whom the DAF has provided crucial support during such an exceptionally difficult time. Will the Minister and Welsh Government therefore consider continuing the additional flexibility for accessing the DAF beyond the end of September to ensure that those who need this support are able to access it? Diolch.
Welsh: Mewn tirwedd economaidd mor llwm, a heb y grym, fel y nodoch yn gynharach, i sicrhau system les decach, fwy trugarog na'r hyn y mae Llywodraeth Dorïaidd San Steffan yn ei chynnig, mae'r gronfa cymorth dewisol yn ffynhonnell gymorth hanfodol. Er bod Llywodraeth Cymru wedi buddsoddi swm ychwanegol o arian yn y gronfa cymorth dewisol ac wedi sicrhau bod y meini prawf cymhwysedd ar gyfer cael cymorth yn fwy hyblyg mewn ymateb i argyfwng COVID, mae'r hyblygrwydd ychwanegol hwn i fod i ddod i ben ym mis Medi. Felly, o ystyried y darlun a baentiwyd gan ymchwil ddiweddar a data'r Llywodraeth ei hun, mae hyn yn peri cryn bryder, o ystyried y bydd pobl yn parhau i wynebu caledi ariannol ac argyfwng ar ôl y dyddiad hwn, pobl y mae'r gronfa cymorth dewisol wedi darparu cymorth hanfodol iddynt mewn cyfnod mor eithriadol o anodd. Felly a wnaiff y Gweinidog a Llywodraeth Cymru ystyried parhau â'r hyblygrwydd ychwanegol ar gyfer cael mynediad at y gronfa cymorth dewisol ar ôl diwedd mis Medi i sicrhau y gall y rheini sydd angen y cymorth hwn gael mynediad ato? Diolch.
English: We're very proud of what we've been able to achieve in terms of tackling inequalities by ensuring that there is that flexibility in terms of the discretionary assistance payment fund, but also to ensure that more than one payment can be made. That was one of the restrictions to ensure that people could access the fund. It's very much part of our income maximisation action plan, and indeed also will be very much linked to support to be given to private sector tenants, linked to the tenancy hardship fund.
Welsh: Rydym yn falch iawn o'r hyn rydym wedi gallu ei gyflawni i fynd i'r afael ag anghydraddoldebau drwy sicrhau bod hyblygrwydd yn y gronfa cymorth dewisol, ond hefyd i sicrhau y gellir gwneud mwy nag un taliad. Roedd hwnnw'n un o'r cyfyngiadau i sicrhau bod pobl yn gallu cael mynediad at y gronfa. Mae'n rhan fawr o'n cynllun gweithredu pwyslais ar incwm, ac yn wir, bydd hefyd yn gysylltiedig iawn â'r cymorth a roddir i denantiaid yn y sector preifat, yn gysylltiedig â'r gronfa caledi i denantiaid.
English: Our third armed forces covenant annual report details the wide range of support for veterans across Wales. This year we have seen excellent progress including increased investment in veterans mental health services, funding for veterans to access further and higher education and continued funding of our armed forces liaison officers.
Welsh: Mae trydydd adroddiad blynyddol cyfamod y lluoedd arfog yn manylu ar yr ystod eang o gymorth i gyn-filwyr ledled Cymru. Eleni, rydym wedi gweld cynnydd rhagorol gan gynnwys mwy o fuddsoddiad mewn gwasanaethau iechyd meddwl ar gyfer cyn-filwyr, cyllid i gyn-filwyr gael mynediad at addysg bellach ac uwch a chyllid parhaus i'n swyddogion cyswllt y lluoedd arfog.
English: Thank you for that response, Deputy Minister. Last week to mark Armed Forces Week, I took a visit to Adferiad Recovery's headquarters in Colwyn Bay in my constituency. Adferiad Recovery is a service provider to veterans through its Change Step programme, which has operated now for over a decade. Over 3,000 individuals with post-traumatic stress disorder have been supported by that particular programme, and they have provided 57,000 hours of one-to-one peer mentoring support. The cost of that service over the decade has been around £5 million, yet only £40,000 of that has come from the Welsh Government, and yet that is in spite of the fact that for every £1 invested in the service, academic research has shown that it saves the public purse £7 in return. Can I ask the Welsh Government whether it will look at the resources that it makes available to support veterans in Wales, and to see whether there's an opportunity here to invest to provide more sustainable funding to the Change Step programme, which of course operates across Wales and has benefited so many of my constituents and those of the Deputy Minister and others in this Chamber?
Welsh: Diolch am eich ymateb, Ddirprwy Weinidog. Yr wythnos diwethaf, i nodi Wythnos y Lluoedd Arfog, ymwelais â phencadlys Adferiad Recovery ym Mae Colwyn yn fy etholaeth. Mae Adferiad Recovery yn darparu gwasanaethau i gyn-filwyr drwy eu rhaglen Change Step, sydd wedi bod ar waith ers dros ddegawd. Mae dros 3,000 o unigolion ag anhwylder straen ôl-drawmatig wedi cael cymorth gan y rhaglen benodol honno, ac maent wedi darparu 57,000 awr o gymorth mentora cymheiriaid un i un. Roedd cost y gwasanaeth hwnnw dros y degawd oddeutu £5 miliwn, ac eto £40,000 yn unig o hynny sydd wedi dod gan Lywodraeth Cymru, er bod ymchwil academaidd wedi dangos, am bob £1 a fuddsoddir yn y gwasanaeth, fod hynny'n arbed £7 i bwrs y wlad. A gaf fi ofyn i Lywodraeth Cymru edrych ar yr adnoddau y mae'n eu darparu i gefnogi cyn-filwyr yng Nghymru, ac i weld a oes cyfle yma i fuddsoddi er mwyn darparu cyllid mwy cynaliadwy i'r rhaglen Change Step, sydd wrth gwrs yn gweithredu ledled Cymru ac sydd wedi bod o fudd i gynifer o fy etholwyr yn ogystal â rhai'r Dirprwy Weinidog ac eraill yn y Siambr hon?
English: Can I thank Darren Millar for his question? I know this is an area that you're very committed to and very passionate about in the work you do with the cross-party group on armed forces as well, and also attend the expert group on armed forces as a guest on that. The work you pointed out is quite rightly to be applauded, particularly on the back of Armed Forces Week, where many of us in this Chamber paused to pay tribute to those who've served, and those who continue to serve, the veterans and the contribution they make not only to our country, but to our communities right across Wales. The role of the third sector and those charities, we know they're the ones and we've only been able to provide that support to veterans and their families because we've worked collaboratively in partnership. You'll be very familiar with our armed forces scoping exercise, pointing out the progress we've made, but also the work that still needs to be done and where those gaps were. So, I'll most certainly be happy to look at the points he's raised today and come back to the Member, if he'd like to get in touch about that as well.
Welsh: A gaf fi ddiolch i Darren Millar am ei gwestiwn? Gwn fod hwn yn faes rydych yn ymrwymedig iawn iddo ac yn angerddol iawn yn ei gylch yn y gwaith a wnewch gyda'r grŵp trawsbleidiol ar y lluoedd arfog hefyd, ac rydych hefyd yn mynychu'r grŵp arbenigol ar y lluoedd arfog fel gwestai. Mae'n gwbl briodol inni ganmol y gwaith y gwnaethoch dynnu sylw ato, yn enwedig ar ôl Wythnos y Lluoedd Arfog, pan oedodd nifer ohonom yn y Siambr hon i dalu teyrnged i'r rheini sydd wedi gwasanaethu, a'r rheini sy'n parhau i wasanaethu, y cyn-filwyr a'r cyfraniad a wnânt nid yn unig i'n gwlad, ond i'n cymunedau ledled Cymru. Rôl y trydydd sector a'r elusennau hynny, gwyddom mai hwy yw'r rhai a dim ond oherwydd ein bod wedi gweithio ar y cyd mewn partneriaeth y gallasom ddarparu'r cymorth hwnnw i gyn-filwyr a'u teuluoedd. Fe fyddwch yn gyfarwydd iawn ag ymarfer cwmpasu'r lluoedd arfog, sy'n tynnu sylw at y cynnydd rydym wedi'i wneud, ond hefyd y gwaith sydd angen ei wneud o hyd a lle'r oedd y bylchau. Felly, yn sicr, rwy'n fwy na pharod i edrych ar y pwyntiau y mae wedi'u codi heddiw ac i ddod yn ôl at yr Aelod, os hoffai gysylltu ynglŷn â hynny hefyd.